Sarajevo, 10. 9. 2025. godine

**NAJAVA ZA MEDIJE**

**Osmi sastanak Odbora za stabilizaciju i pridruživanje**

Osmi sastanak Odbora za stabilizaciju i pridruživanje između Europske unije (EU) i Bosne i Hercegovine (BiH) bit će održan u četvrtak, 11. 9. 2025. godine, u Sarajevu.

Sastankom će sa strane BiH kopredsjedati Elvira Habota, direktorica Direkcije za europske integracije.

Na sastanku će izaslanstva BiH i EU-a razgovarati o provedbi Sporazuma o stabilizaciji i pridruživanju i preporuka Europske komisije vezano za politički i ekonomski kriterij te sektore trgovine, industrije, carina i oporezivanja, poljoprivrede i ribarstva, unutarnjeg tržište i konkurencije, prometa, energije, okoliša, inovacija, informacijskog društva i socijalne politike.

**Elvira Habota, predsjedavajuća bh. izaslanstva, bit će dostupna za izjavu medijima 11. 9. 2025. godine u 12:45 sati u zgradi Direkcije za europske integracije (sala 3. na 3. katu, Đoke Mazalića 5, Sarajevo). Kamermani i fotoreporteri mogu zabilježiti početak sastanka u 9 sati. Nakon sastanka Direkcija će distribuirati priopćenje.**

**O Odboru za stabilizaciju i pridruživanje**

Odbor za stabilizaciju i pridruživanje je jedno od zajedničkih tijela EU-a i BiH uspostavljenih u skladu sa Sporazumom o stabilizaciji i pridruživanju, a u svrhu praćenja provedbe Sporazuma. Sastanci Odbora za stabilizaciju i pridruživanje se, u pravilu, održavaju jednom godišnje. O Odboru vidi više: <https://www.dei.gov.ba/bs/stabilization-agreement>.

Direkcija za europske integracije